KOMISSION TÄYTÄNTÖÖNPANOASETUS (EU) 2020/1641,

annettu 5 päivänä marraskuuta 2020,

ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden Amerikan yhdysvalloista tulevasta tuonnista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) 15 päivänä maaliskuuta 2017 annetun Euroopan parlamentin ja neuvoston (EU) 2017/625 (1) ja erityisesti sen 129 artiklan 1 kohdan,

sekä katsoo seuraavaa:

(1) Asetuksessa (EU) 2017/625 vahvistetaan yleiset säännöt sellaista virallista valvontaa varten, jolla varmistetaan niiden sääntöjen noudattaminen, joilla pyritään estämään, poistamaan tai vähentämään hyväksyttäville tasoille ihmisiin ja eläimiin joko suoraan tai ympäristön kautta kohdistuvia riskejä.

(2) Asetuksessa (EU) 2017/625 vahvistetaan erityisesti eläinten ja tavaroiden tuloa unioniin kolmansista maista tai niiden alueilta koskevat yleiset säännöt, myös ihmisravinnoksi tarkoitettujen elintarvikkeiden osalta. Asetuksen (EU) 2017/625 129 artiklalla siirretään komissiolle valta vahvistaa, että kolmannessa maassa tai sen alueilla sovellettavat toimenpiteet vastaavat tietyissä kyseisen asetuksen 1 artiklan 2 kohdassa tarkoitetuissa säännöissä vahvistettuja vaatimuksia, jos kyseiset kolmannet maat esittävät tältä osin objektiivista näyttöä. Siinä siirretään komissiolle myös valta vahvistaa edellytykset tällaisten eläinten ja tavaroiden tulolle unioniin tällaisista kolmansista maista tai niiden alueilta, etenkin siltä osin kuin on kyseisten tuotteiden mukana olevien virallisten todistusten tai varmennusten luonteesta ja sisällöstä.

(3) Neuvoston päätöksellä 98/258/EY (2) hyväksytään kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskeva Euroopan yhteisön ja Amerikan yhdysvaltojen välinen sopimus, jonka tavoitteena on helpottaa kauppaa muun muassa luomalla mekanismi terveyttä koskevien toimenpiteiden vastaavuuden tunnustamiseksi. Elävät, jäähdytetyt, pakastetut tai jalostetut simpukat, piikkinahkaiset, vaippaeläimet ja merikotilot kuuluvat kyseisen sopimuksen soveltamisalaan (liite I ”Sopimuksen kattamat tuotteet”).

(4) Yhdysvalloissa toteutettiin 17–27 päivänä maaliskuuta 2015 unionin valvontatoimia unioniin vietäväksi tarkoitettujen simpukoiden ja niistä saatavien kalastustuotteiden tuotannon valvontajärjestelmän arvioimiseksi, jäljempänä ’unionin valvontatoimet’. Kyseisten valvontatoimien yhteydessä Yhdysvaltojen viranomaiset toimittivat tietoja niiden alueella simpukoihin, piikkinahkaisiin, vaippaeläimiin ja merikotiloihin sovellettavista terveyssäännöistä, riskinarviointimenettelyistä ja riskien arvioinnissa ja terveyden suojelun asianmukaisen tason määrittämisessä huomioon otetuista tekijöistä kyseisten tavaroiden osalta sekä valvonnasta, tarkastusmenettelyistä ja virallisista sertifiointimekanismeista.

(5) Piikkinahkaisiin, vaippaeläimiin ja merikotiloihin sovelletaan Euroopan parlamentin ja neuvoston asetuksessa (EY) N:o 853/2004 (3) vahvistettuja eläviin, jäähdytettyihin ja pakastettuihin simpukoihin sovellettavia hygieniasääntöjä sen liitteessä III olevan VII jakson 1 kohdan mukaisesti. Näin ollen unionin valvontatoimien yhteydessä tehtyjä eläviä simpukoita koskevia päätelmiä sovelletaan myös piikkinahkaisiin, vaippaeläimiin ja merikotiloihin.

(6) Komission täytäntöönpanoasetuksessa (EU) 2019/626 (4) vahvistetaan luettelot kolmansista maista tai niiden alueista, joista tiettyjen ihmisravinnoksi tarkoitettujen eläinten ja tavaroiden lähetysten tulo Euroopan unioniin on elintarviketurvallisuuden näkökulmasta sallittua asetuksen (EU) 2017/625 126 artiklan 2 kohdan a alakohdan mukaisesti, mikä edellyttää sen 1 artiklan 2 kohdassa tarkoitetuissa säännöissä vahvistettujen asiaankuuluvien vaatimusten tai vähintään niitä vastaaviksi tunnustettujen vaatimusten noudattamista. Asetuksessa (EU) 2019/626 säädetään, että ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden lähetysten tulo unioniin sallitaan ainoastaan, jos ne tulevat kyseisen asetuksen liitteessä I luetelluista kolmansista maista tai niiden alueilta. Yhdysvaltojen osavaltiot Massachusetts ja Washington ovat kyseisessä luettelossa.

(7) Unionin valvontatoimien, Yhdysvaltojen niiden jälkeen antamien takeiden ja täytäntöönpanoasetuksen (EU) 2019/626 perusteella voidaan todeta, että Yhdysvaltojen osavaltioissa Massachusettsissa ja Washingtonissa sovellettavat toimenpiteet kansanterveyden suojelemiseksi ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen osalta vastaavat asetuksen (EU) 2017/625 1 artiklan 2 kohdassa tarkoitetuissa elintarvikkeiden turvallisuutta koskevissa säännöissä vahvistettuja vaatimuksia.

(8) Jotta voidaan mahdollistaa ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tulo unioniin, on tarpeen vahvistaa virallinen todistusmalli, jota käytetään tuotaessa Yhdysvalloista ihmisravinnoksi tarkoitettuja eläviä, jäähdytettyjä, pakastettuja tai jalostettuja simpukoita, piikkinahkaisia, vaippaeläimiä ja merikotiloita ja jossa on todistettava, että kyseisten tavaroiden tuotantoon ja markkinoille saattamiseen sovellettavat toimenpiteet vastaavat asetuksen (EU) 2017/625 1 artiklan 2 kohdassa tarkoitetuissa elintarvikkeiden turvallisuutta koskevissa säännöissä vahvistettuja vaatimuksia.

(9) Vahvistettaessa tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevia vaatimuksia olisi viitattava neuvoston asetuksessa (ETY) N:o 2658/87 (5) eläville, jäähdytetyille, jäädytetyille tai jalostetuille simpukoille, piikkinahkaisille, vaippaeläimille ja merikotiloille vahvistettuihin yhdistetyn nimikkeistön koodeihin.

(10) Tässä täytäntöönpanoasetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Kohde ja soveltamisala Tässä asetuksessa vahvistetaan säännöt, jotka koskevat ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden lähetysten tuloa unioniin Yhdysvaltojen osavaltioista Massachusettsista ja Washingtonista.

2 artikla Määritelmä Tässä asetuksessa tarkoitetaan ’simpukoilla’ asetuksen (EY) N:o 853/2004 liitteessä I olevassa 2.1 kohdassa määriteltyjä simpukoita.

3 artikla Vastaavuus Yhdysvaltojen osavaltioissa Massachusettsissa ja Washingtonissa ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden, joita koskevat yhdistetyn nimikkeistön koodit vahvistetaan asetuksen (ETY) N:o 2658/87 liitteen I toisessa osassa, tuotantoon ja markkinoille saattamiseen kansanterveyden suojelemiseksi sovellettavat toimenpiteet vastaavat asetuksen (EU) 2017/625 1 artiklan 2 kohdan a alakohdassa tarkoitetuissa säännöissä vahvistettuja vaatimuksia.

4 artikla Virallinen todistus Edellä 1 artiklassa tarkoitettujen ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden lähetysten tulo unioniin sallitaan ainoastaan, jos niiden mukana on liitteessä olevan mallin mukainen asianmukaisesti täytetty virallinen todistus.

5 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä marraskuuta 2020. Komission puolesta Ursula VON DER LEYEN Puheenjohtaja

(1) EUVL L 95, 7.4.2017, s. 1.

(2) Neuvoston päätös 98/258/EY, tehty 16 päivänä maaliskuuta 1998, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä (EYVL L 118, 21.4.1998, s. 1).

(3) Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).

(4) Komission täytäntöönpanoasetus (EU) 2019/626, annettu 5 päivänä maaliskuuta 2019, niiden kolmansien maiden ja kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta (EUVL L 131, 17.5.2019, s. 31).

(5) Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).